b'\n_START_ARTICLE_\nKosobrin\n_START_PARAGRAPH_\nBrincelj je stranski literarni lik v mladinski pripovedki Kekec nad samotnim breznom. Napisal jo je Josip Vandot in z njo zaklju\xc4\x8dil trilogijo o Kekcu.\n_START_SECTION_\nVsebina pravljice\n_START_PARAGRAPH_\nPripoved se za\xc4\x8dne, ko je Kekec, ki je bil zelo pogumen de\xc4\x8dek, zagledal za bukev privezanega drobnega mo\xc5\xbei\xc4\x8dka. Ime mu je bilo Kosobrin. Kekec je s pipcem prerezal vrv in mo\xc5\xbei\xc4\x8dek je bil re\xc5\xa1en. Kosobrin se mu je zahvalil, Kekca posvaril pred Bedancem in \xc5\xbee ga ni bilo ve\xc4\x8d. Bil je namre\xc4\x8d zelo boje\xc4\x8d. Kekec se je odpravil naprej in zagledal Bedanca. Njegova porednost mu ni dala miru in je gozdnemu mo\xc5\xbeu ponagajal. Kekec je od\xc5\xa1el domov. Nekega dne je videl, da so njegovi doma\xc4\x8di izginili. Odpravi se jih iskat in vidi, da jih \xc5\xbeene Bedanec. Kekec ga je prosil, naj jih izpusti in na vrv prive\xc5\xbee njega. To se je tudi zgodilo. _NEWLINE_Tako kot je Bedanec privezal k bukvi Kosobrina, tako je sedaj privezal Kekca. Povedal mu je, da ga bo izpustil le, \xc4\x8de mu bo na\xc5\xa1el skrivno pot, ki pelje do Kosobrinovega domovanja. Bedanec je bil jezen na Kosobrina, ker mu je ugrabil Meno, deklico sirotico, ki je Bedancu gospodinjila. Bedanec bi jo rad dobil nazaj. Kekec ni ubogal Bedanca, vendar se mu je z opona\xc5\xa1anjem sove, ki je Bedanca zelo stra\xc5\xa1ila, kljub temu uspelo re\xc5\xa1iti. _NEWLINE_Kosobrin je z deklico Meno \xc5\xbeivel v majhni ko\xc4\x8di, do katere Bedanec ni znal. Neko\xc4\x8d se je odpravil v go\xc5\xa1\xc4\x8davo po zdravilne ro\xc5\xbee, pri tem pa ga je ulovil Bedanec. Kekec je sli\xc5\xa1al vpitje in pohitel proti krikom. Zapodil se je v Bedan\xc4\x8devo brado in mu jo za\xc4\x8del puliti, tako da je Bedanec le izpustil Kosobrina. Vendar je bilo prepozno. Kosobrin je mrtev oble\xc5\xbeal na tleh. Ob tem se je Bedanec zmedel. Tola\xc5\xbeil se je, da je umrl od samega strahu in ga ni on ubil. Kekec je Kosobrina pokopal in na\xc5\xa1el skrivni rov v Kosobrinovo stanovanje, kjer bila Mena in tam je preno\xc4\x8dil. S pomo\xc4\x8djo psa Volka je Kekec za zmeraj pregnal Bedanca iz tistih krajev.\n_START_SECTION_\nO liku\n_START_PARAGRAPH_\nBRINCELJ je majhen, dobrosr\xc4\x8den in zelo strahopeten mo\xc5\xbei\xc4\x8dek. Prav zaradi te zna\xc4\x8dajske lastnosti mu je Bedanec nagajal in ga ustrahoval. Lik majhnega \xc4\x8dloveka je v pravljicah in pripovedkah precej pogost. Predstavlja rev\xc5\xa1\xc4\x8dino, poni\xc5\xbenost in nesamozavest. Tak lik potrebuje ob sebi oporo in varnost, ki jo najde v \xc4\x8dloveku, ki je zna\xc4\x8dajsko mo\xc4\x8dan. Kosobrin jo najde v Kekcu in v svojem domovanju, saj se v njem po\xc4\x8duti varno. Bedanec namre\xc4\x8d ne more najti skrivnega rova, ki bi ga popeljal do njegove revne ko\xc4\x8de. Kljub temu da se Kosobrin ho\xc4\x8de upreti Bedancu, se zaradi svojega strahu ne more. Na pomo\xc4\x8d mu pride Kekec, ki ga re\xc5\xa1i vrvi, s katero ga je Bedanec privezal k bukvi. A re\xc5\xa1itev je le za kratek \xc4\x8das. Bedanec ga ulovi, ko je nabiral zdravilne ro\xc5\xbee. Z mo\xc4\x8dnim stiskom okrog pasu ga ubije._NEWLINE_\xc5\xa0ibek karakter, kot ga predstavlja Kosobrin, je v pripovedkah pomemben zato, da se \xc5\xa1e bolj poka\xc5\xbee mo\xc4\x8dan zna\xc4\x8daj glavnega junaka, v tem primeru Kekca, ki po Kosobrinovi smrti re\xc5\xa1i siroto Meno in pre\xc5\xbeene Bedanca.'